
Oppgave 1
1. Vi har gjennomgått flere reformer, bl.a. Norsk pasientskadeerstatning (1988, lovfestet 2003), Fritt sykehusvalg (1993-94), Ventelistegaranti (1995-96), Nytt inntektssystem (1997) (DRG), Pasient- og brukerrettighetsloven (1999), "Pasientbroen" (2000), Fastlegereformen (2001), Foretaksreformen/"sykehusreformen" (2002), Samhandlingsreformen(e) (2009-12). Disse er også gjennomgått i tidligere kurs. Gode besvarelser evner å forklare betydningen av noen av disse reformene for ledelse. 
2. Vi har gjennomgått endringsstrategiene til Lewin (opptining, endring, nedfrysing) og Kotter (8 råd). J&T omskriver Kotter uten å nevne ham. Psykologisk motstand og kommunikasjonsstrategier kan også være av relevans. Gode besvarelser evner å diskutere konsekvenser av endringsstrategier, også negative, gjerne eksemplifisert fra praksis. 
3. Dette er en åpen diskusjonsoppgave med gode muligheter for å vise analytiske evner. I forelesningene har vi gjennomgått noe av den historiske bakgrunnen for helseprofesjonenes tap av autonomi, utfordringer med nye styringssystemer (DRG o.l.), nye reformer, nye rettigheter til og forventninger fra pasientene, og problematiske endringer innad i profesjonene. 



Oppgave 2 

Oppgaven er veldig åpen, og det tillates flere måter å besvare den på. Men det vektlegges at kandidaten evner å anvende pensumstoff og kunnskaper om helsevesenet til å diskutere helseledelse. Mer spesifikt forventes det at kandidatene kan beskrive og diskutere de tema som de selv vektlegger. Av relevans er a) Mintzbergs organisasjonsstrukturer, spesielt profesjonsbyråkrati, eller maktforståelser som Webers; b) en definisjon av profesjoner og historikk for profesjonsutviklingen (gjerne med vekt på roller); og c) teorier om ledelsesroller, motivasjon (Maslow og Hertzberg), transformasjon/transaksjon, LMX, endringsledelse, makt, kommunikasjon/tillit og situasjonsbestemt ledelse.


